24.2.2022
Úradný vestník Európskej únie
SK
L 45/1429 KOMISIA PILOTNÉ PROJEKTY
KAPITOLA PP 03 — JEDNOTNÝ TRH (pokračovanie) PP 03 21
2021
PP 03 21 01
Pilotný projekt — Európske fórum pre spotrebiteľské plytvanie potravinami Číselné údaje (Diferencované finančné prostriedky) Rozpočtové prostriedky 2022 Záväzky
250 000
Rozpočtové prostriedky 2021
Platby
Záväzky
62 500
650 000
Platby
Plnenie 2020 Záväzky
Platby
162 500
Poznámky Tento pilotný projekt pokračuje v prebiehajúcom pilotnom projekte „Európske fórum pre spotrebiteľské plytvanie potravinami“, v rámci ktorého sa stretávajú poprední odborníci v tejto oblasti a ďalšie príslušné zainteresované strany s cieľom zhromaždiť údaje a vypracovať rôzne praktické riešenia založené na dôkazoch s cieľom znížiť plytvania potravinami na úrovni domácností/spotrebiteľov.
Prvá fáza prebiehajúceho pilotného projektu spája odborníkov z členských štátov, ktorí vypracujú spôsoby, ako vykonávať viacrozmerné zásahy v rôznych oblastiach, a určí nástroje kampane, ktoré sa môžu použiť na zníženie plytvania potravinami pre spotrebiteľov.
Prvá fáza pilotného projektu však predpokladá obmedzené financovanie pre šírenie zistení odborníkov, najmä vytvorením súvisiacich komunikačných nástrojov.
Očakáva sa, že odborníci vypracujú významný materiál cenných zistení a odporúčaní týkajúcich sa toho, ako znížiť plytvanie potravinami spotrebiteľmi v členských štátoch.
Komunikačné výstupy, ktoré sa očakávajú od prvej fázy, zahŕňajú: — webovú stránku s výsledkami projektu; — zhrnutie výsledkov projektu (nástroje, najlepšie postupy a odporúčania na predchádzanie plytvaniu potravinami) vo všetkých úradných jazykoch Únie; — tri letáky s kľúčovými odporúčaniami pre prioritné cieľové skupiny, preložené do všetkých úradných jazykov Únie; a — akciu zameranú na šírenie informácií organizovanú v Európskom parlamente.
Cieľom druhej fázy pilotného projektu je uľahčiť – pomocou interaktívnych online nástrojov a iných komunikačných výstupov – využívanie zistení odborníkov na plytvanie potravinami zainteresovanými stranami zapojenými do predchádzania plytvaniu potravinami.
Tak môžu výsledky fóra pomôcť pri navrhovaní najúčinnejších stratégií, iniciatív a nástrojov na zníženie plytvania potravinami spotrebiteľov, ktoré sú prispôsobené potrebám cieľových skupín v členských štátoch.
Na základe výsledkov Európskeho fóra pre spotrebiteľské plytvanie potravinami sa očakávajú tieto výsledky druhej fázy: — vývoj interaktívnych online nástrojov a iných komunikačných materiálov (napr. krátkych videí) s cieľom uľahčiť zainteresovaným stranám vykonávanie odporúčaní fóra založených na dôkazoch a najlepších postupov zameraných na zníženie plytvania potravinami spotrebiteľmi; — zorganizovanie verejnej akcie s cieľom šíriť výsledky, aby sa dostali k širšej komunite zainteresovaných strán; — interaktívny online nástroj (vrátane vizualizácie údajov) a iné komunikačné materiály (napr. videá), ktoré obohatia webovú stránku vytvorenú v prvej fáze.
Online komunikačné nástroje budú ľahko použiteľné a zamerané na hlavné skupiny používateľov zapojené do predchádzania plytvaniu potravinami (napr. verejné orgány, prevádzkovatelia potravinárskych podnikov, pedagógovia, študenti, spotrebitelia).
Hoci sa zameriavajú na predchádzanie plytvaniu potravinami, môžu byť prepojené aj s inými iniciatívami zameranými na spotrebiteľov (napr. v oblasti výživy, darov a komunitných činností, riešení v oblasti IKT atď.).